La Llei 18/2001, de 31 de desembre, d'orientació agrària, té com a objectiu consolidar l'activitat agrària a Catalunya i millorar les condicions en què s'exerceix per aconseguir, entre d'altres, un sector agrari competitiu i professional, respectuós amb el medi, amb unes produccions de qualitat al servei del consum i el manteniment de l'activitat agrària.
En relació amb l'àmbit de la producció i la sanitat ramadera, la Llei esmentada estableix una línia d'actuació per fomentar les agrupacions de persones ramaderes, així com acords amb l'Administració per contribuir a la gestió integrada de la producció ramadera, la millora de la sanitat i la prestació de serveis de gestió, assistència i la transferència tecnològica.
El Departament d'Agricultura, Ramaderia, Pesca, Alimentació i Medi Natural (DAAM) considera necessari que es continuï fomentant que les agrupacions de defensa sanitària ramadera duguin a terme programes sanitaris destinats a prevenir determinades malalties.
Per assegurar la màxima transparència de les mesures adoptades i un seguiment efectiu, d'acord amb el marc jurídic actual, es sotmeten els ajuts d'aquesta Ordre al Reglament (CE) núm. 1857/2006, de la Comissió, de 15 de desembre de 2006, sobre aplicació dels articles 87 i 88 del Tractat als ajuts estatals per a les petites i mitjanes empreses dedicades a la producció de productes agrícoles i que modifica el Reglament (CE) 70/2001 (DOUE L-358, de 16.12.2006).
Per aquest motiu, s'ha comunicat a la Comissió Europea aquest règim d'ajuts, d'acord amb el que preveu l'article 20.1 de l'esmentat Reglament de la Comissió, i li ha estat assignat el número d'ajut XA-158/2009.
Conseqüentment, valorada la conveniència de donar suport a aquest sector ramader mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General d'Agricultura i Ramaderia, i en ús de les atribucions que m'han estat conferides,
Aprovar les bases reguladores dels ajuts destinats a l'execució de programes de sanitat animal, les quals es publiquen a l'annex 1 d'aquesta Ordre.
Els programes sanitaris i actuacions que poden ser objecte de subvenció es detallen a l'annex 2 d'aquesta Ordre.
2.1 Convocar els ajuts destinats a l'execució de programes de sanitat animal per a 2013 d'acord amb les bases reguladores aprovades a l'article 1 precedent.
2.2 Els ajuts d'aquesta Ordre aniran a càrrec de les partides pressupostàries AG03/D/482000100/6110/0000 i AG03/D/482000132/6111/0042 dels pressupostos del DAAM per a l'any 2013, dotades amb un import màxim de 200.000 i 45.111,89 euros, respectivament.
S'estableix un import addicional estimat de 284.888,11 euros en funció de les disponibilitats pressupostàries efectives.
L'aplicació de la quantia addicional estimada es condiciona a la disponibilitat efectiva del crèdit en el moment anterior a la resolució.
2.3 El pressupost que estableix l'article 2.2 es distribuirà per espècies de conformitat amb els percentatges següents:
2.4 El termini de presentació de sol·licituds i de la documentació justificativa serà de 15 dies a comptar des de l'endemà de la publicació d'aquesta Ordre en el DOGC.
2.5 Els sol·licitants han d'haver realitzat les actuacions objecte dels ajuts entre el 2 de setembre de 2012 i l'1 de setembre de 2013 i justificar-les en el moment de presentar la sol·licitud.
2.6 L'òrgan instructor dels expedients d'ajut és el Servei d'Ordenació Ramadera.
2.7 L'òrgan competent per emetre la resolució sobre les sol·licituds és la persona titular de la Direcció General d'Agricultura i Ramaderia.
A aquests efectes es nomena una Comissió de valoració, que serà l'òrgan col·legiat encarregat de valorar les sol·licituds d'ajuts, formada pel/per la subdirector/a general de Ramaderia, el/la cap de Servei de Prevenció en Salut Animal i el/la cap de Servei d'Ordenació Ramadera.
2.8 El termini màxim per emetre la resolució i notificar-la per escrit a la persona sol·licitant es el 31 de desembre de 2013.
2.9 Contra la resolució del director o la directora general d'Agricultura i Ramaderia, que no posa fi a la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca, Alimentació i Medi Natural en el termini d'un mes a comptar a partir de l'endemà de la notificació de la resolució, sense perjudici que se'n pugui interposar qualsevol altre que es consideri adient.
2.10 Els ajuts concedits es faran públics en el web www.gencat.cat/agricultura/ajuts/, fent ús dels mitjans electrònics establerts.
Aquests ajuts tenen naturalesa d'ajut d'Estat, per la qual cosa la Comissió Europea pot emetre una decisió per la qual tant les bases reguladores i la convocatòria, com les resolucions de concessió, es podran veure modificades, si escau, per adaptar-se als termes del pronunciament esmentat.
L'objecte dels ajuts que estableix l'Ordre és compensar els ramaders pels costos derivats de l'execució de programes i actuacions sanitàries adreçats al control i la prevenció de malalties dels animals de conformitat amb l'article 10.1.b) del Reglament (CE) 1857/2006.
–2 Entitats sol·licitants perceptores dels ajuts
2.1 Poden ser entitats perceptores de l'ajut les agrupacions de defensa sanitària que estiguin reconegudes com a tals, o que estiguin en tràmit de reconeixement, que duguin a terme algun dels programes sanitaris detallats a l'annex 2 als quals fa referència l'article 1 de l'Ordre i que tinguin els estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi Civil de Catalunya relatiu a les persones jurídiques, abans del 31 de desembre de 2012.
2.2 Les entitats sol·licitants que poden ser perceptores de l'ajut han de dur a terme les actuacions que estableix l'apartat 3 d'aquestes bases en les explotacions ramaderes que en formen part, les quals han de reunir els requisits següents:
a) Ser una petita o mitjana empresa d'acord amb el que estableix l'annex I del Reglament (CE) 800/2008 de la Comissió, de 6 d'agost (DO L-214, de 9.8.2008), sobre la definició de PIME.
b) Que les explotacions ramaderes estiguin integrades en una única agrupació de defensa sanitària encarregada de la prestació dels serveis per al compliment del programa sanitari.
A aquest efectes, es tindran en compte les explotacions ramaderes respecte a les quals l'ADS, juntament amb el titular de l'explotació, hagi notificat a l'Administració la seva vinculació.
c) Que les explotacions ramaderes adscrites a l'ADS sol·licitant estiguin inscrites en el Registre d'explotacions ramaderes que preveu el Decret 61/1994, de 22 de febrer, sobre regulació de les explotacions ramaderes.
d) Que les explotacions adscrites a l'ADS sol·licitant hagin complert els programes sanitaris oficials obligatoris establerts per la normativa vigent.
e) Que les explotacions ramaderes compleixin els requisits establerts en matèria de benestar animal en vigor.
–3 Activitats i despeses subvencionables
3.1 Són objecte de subvenció l'execució per part de les agrupacions de defensa sanitària dels programes sanitaris i de les actuacions de prevenció i de control de malalties detallades a l'annex 2 de l'Ordre.
3.2 Les actuacions sanitàries portades a terme a les explotacions ramaderes s'hauran de consignar en els fulls d'incidència del llibre d'explotació ramadera adscrita a l'ADS sol·licitant.
3.3 Són susceptibles de ser subvencionades les despeses derivades de l'execució dels programes i actuacions sanitàries detallats a l'annex 2 de l'Ordre, i mes concretament les corresponents a:
Controls sanitaris, proves diagnòstiques, anàlisis de laboratori, i altres mesures de diagnòstic, incloses les despeses de l'actuació professional dels veterinaris de l'agrupació de defensa sanitària.
En el sector porcí només seran subvencionables les anàlisis de laboratori que s'hagin realitzat en un laboratori reconegut pel DAAM d'acord amb el que estableix l'article 30 de la Llei 8/2003, de 24 d'abril, de sanitat animal.
Compra i aplicació de vacunes, medicaments veterinaris biocides i altres productes zoosanitaris, incloses les despeses de l'actuació professional dels veterinaris de l'agrupació de defensa sanitària.
El sacrifici dels animals malalts o sospitosos, incloses les despeses de l'actuació professional dels veterinaris de l'agrupació de defensa sanitària, sempre que aquesta mesura no hagi estat establerta per l'Administració en compliment de la normativa vigent.
3.4 Estan excloses de la subvenció les despeses derivades de la presa de mostres o realització de diagnòstics realitzats en l'execució de programes d'eradicació de malalties d'animals que rebin cofinançament per part de la Unió Europea.
4.1 L'ajut té caràcter de subvenció directament aplicable a les despeses derivades de l'execució de programes sanitaris a què fa referència l'apartat 1 d'aquestes bases.
4.2 L'import de l'ajut no pot ser superior al 50% del pressupost de l'execució del programa sanitari, excepte en el cas del bestiar porcí, per al qual es subvencionarà el 100% del cost de les anàlisis amb els màxims establerts al punt 4.3.1.1
4.3 Per valorar el cost de l'execució dels programes sanitaris es tindran en compte els barems següents:
4.3.1.1 Pel compliment del programa sanitari oficial es subvencionarà el cost de les anàlisis efectuades en laboratoris reconeguts pel DAAM, amb els barems següents:
Per explotació d'animals reproductors:
- Més de 100 animals reproductors: 156,00 euros per explotació.
Per explotació d'engreix: 50,00 euros per explotació.
- A les explotacions de cicle tancat el barem serà la suma de l'establert per a animals reproductors més l'establert per a l'engreix.
4.3.1.2 Per disposar de veterinaris/àries en nòmina contractats a jornada completa, o comptar amb veterinaris/àries o una empresa veterinària que facturi a l'ADS tasques veterinàries per un import superior a 20.000,00 euros, se subvencionaran amb 10.000,00 euros per veterinari/ària o empresa d'acord amb els criteris que es detallen a continuació:
- Entre 10.000 i fins a 100.000 animals reproductors es subvencionaran fins a dos veterinaris/àries o empreses.
- Més de 100.000 reproductores se subvencionaran fins a quatre veterinaris/àries o empreses.
- 0.55 euros per animals reproductors i 0,275 euros per animal de reposició.
4.4 Per determinar l'import que estableix l'apartat 4.3 anterior es tindran en compte les explotacions actives a la data de la sol·licitud i la capacitat màxima registrada oficialment al DAAM d'animals reproductors.
En el cas del conills, a més, també es tindrà en compte la capacitat màxima registrada oficialment al DAAM dels animals de reposició.
–5 Càlculs i criteris d'atribució i prioritats
5.1 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària.
5.2 Es realitzarà una primera distribució per espècies en funció dels percentatges establerts a l'article 2.3.
5.3 Amb la finalitat d'optimitzar la disponibilitat pressupostària, es realitzaran les assignacions següents en funció de l'espècie i el concepte:
Es realitzarà una primera assignació on s'inclouran els barems de les analítiques dels animals reproductors i el barem per veterinari.
Si el pressupost final no arriba per cobrir aquesta primera assignació es realitzarà un prorrateig.
Si la dotació pressupostaria ho permet es realitzarà una segona assignació, on s'inclouran els barems corresponents a les analítiques realitzades als animals d'engreix.
Si la dotació pressupostaria no permet cobrir en la seva totalitat aquesta segona assignació, es realitzarà un prorrateig.
Es realitzarà una única assignació equivalent al cens acceptat pel barem establert al punt 4.3.2.
Si la dotació pressupostaria final no permet cobrir aquesta primera assignació, es realitzarà un prorrateig.
5.4 Si la suma corresponent als ajuts concedits a un sector no assoleix el pressupost assignat al sector en qüestió, la quantitat sobrant es reassignarà al sector restant.
5.5 En tots els casos l'import de l'ajut no pot superar els percentatges que preveu l'article 10 del Reglament (CE) 1857/2006, de 15 de desembre.
Els ajuts que estableix aquesta Ordre no es podran concedir en concurrència amb altres ajuts estatals de l'article 87.1 del Tractat, ni amb contribucions financeres dels estats membres, incloses les regulades per l'article 88.1, paràgraf segon, del Reglament (CE) 1698/2005 del Consell, de 20 de setembre, relatiu a l'ajut al desenvolupament rural mitjançant el Fons Europeu Agrícola de Desenvolupament Rural (FEADER) (DOUE núm. 277, de 21.10.2005), ni amb contribucions financeres de la Comunitat, per als mateixos costos subvencionables, si això comporta una intensitat d'ajut superior a la que fixa l'article 10.1 del Reglament (CE) 1857/2006.
Així mateix, aquests ajuts no es podran concedir en concurrència amb els ajuts de minimis recollits al Reglament (CE) 1535/2007 de la Comissió, de 20 de desembre, relatiu a l'aplicació dels articles 87 i 88 del Tractat als ajuts de minimis al sector de la producció de productes agrícoles (DOUE núm. 337, de 21.12.2007), respecte a les mateixes despeses, si això comporta una intensitat d'ajut superior a la que fixa l'article 10.1 del Reglament (CE) 1857/2006.
7.1 Les sol·licituds per acollir-se a aquests ajuts es formalitzaran en un imprès normalitzat que es podrà descarregar des del web www.gencat.cat/agricultura/ajuts o obtenir en qualsevol dependència del DAAM.
Aquestes sol·licituds s'adreçaran a la Direcció General d'Agricultura i Ramaderia, i es presentaran a les oficines comarcals del DAAM, preferentment, sense perjudici de fer ús de la resta de mitjans que preveuen la Llei 30/1992, de 26 de novembre, i la Llei 26/2010, de 3 d'agost, dins el termini que estableix la convocatòria.
7.2 A les sol·licituds, s'hi ha d'adjuntar la documentació que es detalla a continuació.
En aquest cas, quan s'iniciï el procediment administratiu en una oficina del DAAM diferent d'aquella on es va presentar la documentació, caldrà indicar a l'imprès de sol·licitud en quin procediment, campanya o any i unitat del DAAM es va aportar la documentació requerida.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DAAM a obtenir aquesta informació d'acord amb el que estableix l'apartat 7.4.
c) En el cas de persones jurídiques, còpia de les escriptures i/o estatut registrats de l'entitat sol·licitant, si escau.
e) Certificat actualitzat d'inscripció en el registre administratiu corresponent emès l'any de la convocatòria de l'ajut.
En cas que es tracti d'un registre gestionat pel DAAM no serà necessari aportar cap certificació d'inscripció.
Si aquesta documentació està disponible al Registre d'entitats jurídiques o al Registre de cooperatives, es verificarà d'ofici.
f) Memòria del programa i actuacions sanitàries signada pel president o la presidenta i pel veterinari o veterinària responsable de l'agrupació.
g) Pressupost detallat que inclogui les despeses que es detallen a l'apartat 4 d'aquestes bases per a les quals se sol·licita l'ajut, signat pel president o la presidenta i pel veterinari o veterinària responsable de l'associació o agrupació.
h) Relació dels/de les veterinaris/àries que executen les actuacions sanitàries a l'agrupació de defensa sanitària, amb nom, cognoms i NIF.
i) La relació d'explotacions integrades a l'agrupació indicant per a cadascuna d'elles la marca oficial, el nom del titular, el nombre d'animals diferenciats per categories i si les explotacions estan integrades, cas en què s'haurà d'indicar el nom de la integradora.
Aquesta relació s'haurà de presentar en suport paper i en un fitxer informàtic (Excel).
El model de fitxer informàtic es podrà descarregar del web www.gencat.cat/agricultura/ajuts o obtenir en qualsevol dependència del DAAM.
j) Les ADS de porcí han d'indicar a l'arxiu Excel esmentat a l'apartat anterior el laboratori on fan les anàlisis.
Quan l'import de la despesa subvencionable superi les quantitats que estableix el Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic per al contracte menor, la persona beneficiària haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a l'obra, la prestació del servei o el lliurament del bé, excepte quan per les seves especials característiques no hi hagi en el mercat suficient nombre d'entitats que els realitzin, prestin o subministrin.
L'elecció entre les ofertes presentades, que s'hauran d'aportar en la justificació, o, si s'escau, en la sol·licitud de la subvenció, es realitzarà de conformitat amb criteris d'eficiència i economia, i s'haurà de justificar expressament en una memòria l'elecció quan no recaigui en la proposta econòmica més avantatjosa.
7.3 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
a) Que el compte on s'ha d'ingressar l'import de l'ajut inclòs en l'imprès de sol·licitud pertany al sol·licitant de l'ajut.
b) Que no està sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002, pel qual s'aprova el Text refós de la Llei de finances públiques de Catalunya.
Així mateix, declara que disposa de les declaracions responsables dels titulars de les explotacions ramaderes que sol·liciten els seus serveis segons les quals aquestes estan al corrent de les obligacions amb l'Administració tributària i la social i no tenen cap deute amb la Generalitat.
c) Que no ha sol·licitat cap altre ajut per a la mateixa finalitat, llevat dels supòsits previstos en l'apartat 6 d'aquestes bases, referit a la concurrència amb altres ajuts.
e) Que es tracta d'una petita o mitjana empresa d'acord amb el que estableix l'annex I del Reglament (CE) 800/2008 de la Comissió, de 6 d'agost (DO L-214, de 9.8.2008), sobre la definició de PIME.
f) Que les explotacions que integren l'ADS compleixen la normativa establerta en benestar animal i els programes sanitaris oficials obligatoris establerts per la normativa vigent.
g) En el supòsit que l'empresa tingui una plantilla igual o superior a vint-i-cinc persones, declaració segons la qual l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en els seus centres de treball.
i) Que l'ADS sol·licitant ha adaptat abans del 31 de desembre de 2012 els estatuts d'acord amb la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi Civil de Catalunya relatiu a les persones jurídiques.
7.4 La presentació de la sol·licitud de l'ajut per part de la persona sol·licitant perceptora de l'ajut comportarà l'autorització al DAAM per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
Si la persona sol·licitant perceptora de l'ajut denega expressament l'autorització esmentada, mitjançant l'imprès de sol·licitud, caldrà que aporti el certificat o els certificats corresponents.
7.5 La documentació justificativa a presentar en el moment de la sol·licitud és la següent:
a) Compte justificatiu simplificat, que inclourà:
Memòria de les actuacions sanitàries realitzades per a l'execució del programa sanitari que figurava a la memòria presentada amb la sol·licitud emesa pel personal veterinari responsable de l'agrupació.
Relació classificada de despeses, amb identificació del creditor, del document, del concepte, de l'import, de la data d'emissió i de la data de pagament.
El pagament s'haurà d'haver realitzat abans que expiri el termini de justificació.
Detall d'altres ingressos o subvencions que hagin finançat les actuacions subvencionades amb indicació de l'import i la procedència.
b) En cas que els veterinaris/àries de l'agrupació de defensa sanitària tinguin un contracte laboral s'haurà de presentar un informe signat pel/per la president/a de l'ADS on s'especifiqui el percentatge de l'import net de la nòmina que s'ha destinat per a l'execució del programa sanitari, especificant actuació i import, així com la nòmina original i una còpia.
Per als veterinaris/àries que no estiguin en nòmina, s'ha de presentar la facturació total realitzada pel/per la veterinari/ària a l'ADS per la despesa de la seva actuació professional en l'execució de les actuacions establertes a l'apartat 3 de les bases reguladores i durant el període d'execució de les actuacions establertes en la convocatòria corresponent.
8.2 La Comissió de valoració podrà sol·licitar tots els documents i els informes que consideri necessaris per a l'elaboració de l'informe d'avaluació.
8.3 Quan les sol·licituds qualificades d'auxiliables superin la disponibilitat pressupostària, la Comissió de valoració determinarà l'assignació dels fons, d'acord amb els criteris d'atribució i, si s'escau, prioritats, que estableix l'apartat 5 d'aquestes bases reguladores.
8.4 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per emetre resolució.
8.5 En la resolució de concessió figuraran, com a mínim, el número d'identificació de l'ajut estatal assignat per la Comissió, l'import màxim de l'ajut, les condicions que haurà de complir la persona beneficiària i el caràcter d'ajut d'Estat, així com esment exprés al Reglament (CE) 1857/2006 que regeix aquest règim d'ajuts, juntament amb el títol i la referència de publicació en el DOUE, i la procedència dels fons amb els quals es finança l'ajut.
8.6 La resolució de concessió es pot modificar en cas d'alteració de les condicions que van determinar l'atorgament, siguin les relatives a la persona beneficiària o com a conseqüència d'una decisió de l'Administració.
Així mateix es pot modificar com a conseqüència del pronunciament de la Comissió europea sobre l'adequació o la compatibilitat del règim d'ajuts a la normativa comunitària.
9.1 Les persones beneficiàries han de realitzar les actuacions objecte dels ajuts entre el 2 de setembre de l'any natural anterior al de la convocatòria i l'1 de setembre de l'any natural de la convocatòria, i justificar-les dintre del període establert a la convocatòria.
9.2 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, la procedència i aplicació d'aquests fons a les activitats subvencionades.
9.3 Els òrgans competents comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponibles en les bases de dades i registres.
A aquests efectes les persones beneficiàries han de facilitar tota la informació complementària requerida pel DAAM.
9.4 Els òrgans competents del DAAM comprovaran un 5% dels justificants detallats al compte justificatiu simplificat presentat per cada sol·licitant i el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
En el cas que el nombre total de justificants detallats sigui inferior o igual a 25, es procedirà a revisar la totalitat dels justificants.
Si en la comprovació del 5% dels justificants detallats al compte justificatiu simplificat es detecten irregularitats que fan que aquests no es puguin comptabilitzar, l'import de l'ajut es disminuirà aplicant el mateix percentatge d'incorreccions detectades sobre l'import de la totalitat de factures presentades.
9.5 El pagament de la subvenció es realitzarà amb una certificació prèvia dels serveis competents del DAAM segons la qual l'activitat i la despesa realitzades estan degudament justificades, i s'efectuarà dins l'exercici pressupostari, sense perjudici de les excepcionalitats que es puguin produir.
9.6 Les persones sol·licitants i perceptores dels ajuts, així com els titulars de les explotacions ramaderes que les integren, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DAAM realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
9.7 Les persones sol·licitants i perceptores dels ajuts estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
–10 Invalidesa de la resolució de concessió i reintegrament de les quantitats percebudes indegudament
10.1 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
10.2 També serà procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Així mateix, serà procedent el reintegrament en el cas d'una Decisió de la Comissió Europea que declari la incompatibilitat del règim d'ajuts amb la normativa comunitària.
10.3 El reintegrament de les quantitats percebudes indegudament es regeix pel que disposa el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre, de règim jurídic de les administracions públiques i del procediment administratiu comú, sense perjudici de les especialitats que s'estableixin.
Els òrgans competents del DAAM tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les explotacions per comprovar que es compleixen la destinació dels ajuts, els requisits i compromisos establerts en aquestes bases reguladores.
Controls serològics periòdics obligatoris establerts en el marc del programa de prevenció i vigilància sanitària del bestiar porcí, realitzats en un laboratori reconegut pel DAAM d'acord amb el que estableix l'article 30 de la Llei 8/2003, de 24 d'abril, de sanitat animal.
Programa de lluita, control i eradicació d'Aujeszky.
Programa de control de les malalties micòtiques.
Programa de control establert contra la mixomatosi i la malaltia vírica hemorràgica.